December

December az év tizenkettedik, 31 napos hónapja a Gergely-naptárban. Neve a latin decem („tíz”) szóból származik, utalva arra, hogy eredetileg ez volt a tizedik hónap a római naptárban, mielőtt a január és február hónapokat hozzáadták az évhez. A 18. századi nyelvújítók szerint a december: „fagyláros”. A magyar népi kalendárium „karácsony havá”-nak nevezi.

Események

Ünnepek és emléknapok 

 december 1.:
 AIDS-ellenes világnap – WHO
 A békéért bebörtönzöttek nemzetközi napja
 A magyar rádiózás napja
 Románia nemzeti ünnepe A Nagy Egyesülés Erdéllyel (1918) évfordulója – az erdélyi magyarság gyásznapja
 Közép-afrikai Köztársaság: nemzeti ünnep
 Csád: a szabadság és a demokrácia ünnepe
 Makaó: nemzeti emléknap
 Angola: az úttörők napja
 Bissau-Guinea: emléknap (Mocidade napja)
 Portugália: A függetlenség helyreállításának napja (Restauração da Independência) – 1640. december elsején lázadt fel Portugália (sikeresen) a spanyol-portugál perszonálunióból kiválásért
 december 2.:
 A rabszolgaság felszámolásának világnapja
 Egyesült Arab Emírségek: nemzeti ünnep
 Laosz: a köztársaság napja
 Mianmar: a felsőoktatás napja
 Peru: Ayacucho csatájának emléknapja
 Új-Zéland emléknap
 december 3.:
 A fogyatékos emberek világnapja
 a baszk nyelv nemzetközi napja
 Francia Polinézia: Tahiti ünnepnapok
 Marshall-szigetek: a hálaadás (Kamolol) napja
 USA: Illinois csatlakozásának napja
 december 4.:
 Tonga: I. Tupou György tongai király napja
 Nemzetközi bányásznap
 december 5.:
 A gazdasági és szociális fejlődés önkénteseinek világnapja
 Ausztrália: az önkéntesek napja
 Dominikai Köztársaság: a felfedezés napja
 Haiti: a felfedezés napja
 december 6.:
 Mikulás napja: Szent Miklós püspök emlékére
 Ecuador: Quito alapításának napja
 Finnország: nemzeti ünnepe, a függetlenség kikiáltásának napja
 Spanyolország: az alkotmány napja
 december 7.:
 A nemzetközi polgári repülés napja
 Elefántcsontpart: Félix Houphouët Boigny emléknapja, halála évfordulóján.
 Olaszország, Milánó: Szent Ambrus napja
 Örményország: a mártírok emléknapja az 1988-as földrengés áldozatainak emléknapja.
 Türkmenisztán: a jó szomszédság napja
 USA: Delaware állam napja
 december 8.:
 Szűz Mária szeplőtelen fogantatása
 Buddha megvilágosodásának napja Japánban.
 Panama az anyák napja
 Üzbegisztán: az alkotmány napja
 december 9.
 Korrupcióellenes világnap
 Tanzánia: a függetlenség napja, Tanganyika függetlensége az Egyesült Királyságtól, 1961
 december 10.:
 Emberi jogok napja
 Nobel-díjak átadása – ezen a napon hunyt el Alfred Nobel
 Angola nemzeti ünnepe
 Thaiföld: az alkotmány napja
 december 11.:
 Nemzetközi hegy nap
 Burkina Faso nemzeti ünnepe
 az UNICEF születésnapja
 december 12.:
 Kenya: a függetlenség napja, 1963.
 Oroszország: az alkotmány napja, 1993.
 december 13.:
 Luca napja
 Málta: a köztársaság napja (a köztársaság 1974-es kikiáltásának évfordulóján).
 Svédország: Luca napja
 december 14.:
 A hűség napja Magyarországon
 USA: Alabama csatlakozásának napja
 december 15.:
 Nepál: az alkotmány napja
 december 16.:
 A magyar kórusok napja
 Románia: Az 1989-es forradalom kezdete
 Banglades: győzelem napja, a pakisztáni csapatok feletti győzelem ünnepe
 Kazahsztán: Függetlenség napja
 Bahrein nemzeti ünnepe
 december 17.:
 Bhután nemzeti ünnepe
 december 18.:
 Kisebbségek napja Magyarországon
 Emigránsok nemzetközi napja
 Niger: a köztársaság napja
 USA: New Jersey csatlakozásának napja
 december 19.:
 Anguilla: a kiválás napja
 december 20.:
 Panama: a gyász napja
 USA: Louisiana csatlakozásának napja
 december 21.:
 Nepál: a függetlenség napja
 USA: az ősök napja
 december 22.:
Vietnám: a hadsereg napja
Indonézia: anyák napja
 december 23.:
 Oaxaca, Mexikó: a retkek ünnepe
 Peru: Virgen de la Puerta
 Svédország: a királynő születésnapja
 december 24.:
 Szenteste Jézus születésének emléknapja
 Líbia: függetlenség napja (1951)
 december 25.:
 Karácsony napja
 Tajvan: az alkotmány napja
 Mozambik: a család napja
 Pakisztán nemzeti ünnepe (Muhammad Ali Dzsinnah, az ország alapítója születésének évfordulóján)
 Tibet: Tsongkapa halálának napja
 december 26.:
 Szent István vértanú ünnepe
 Karácsony másnapja
 Ausztrália nemzeti ünnepe
 Szlovénia: a függetlenség napja
 Namíbia: a család napja
 december 27.:
 Észak-Korea: az alkotmány napja
 Vanuatu: a család napja
 december 28.:
 Az aprószentek napja
 december 29.:
 Szent Tamás (Thomas Becket) ünnepe
 Nepál: a király születésnapja
 A magyar kártya napja
 december 30.:
 Madagaszkár: a köztársaság napja
 december 31.:
 Szilveszter napja
 Azerbajdzsán: a szolidaritás napja
 Kongó: a köztársaság napja

 december 25-e előtti negyedik vasárnap: advent első vasárnapja.
 december 25-e előtti harmadik vasárnap: advent második vasárnapja.
 december 25-e előtti második vasárnap: advent harmadik vasárnapja.
 december 25-e előtti első vasárnap: advent negyedik vasárnapja.
 Karácsony utáni első vasárnap: Szent család vasárnapja
 Téli (a déli félgömbön nyári) napforduló
 december első pénteke: Ghánaban a földművelők napja.

Érdekességek 
 A horoszkóp csillagjegyei közül az alábbiak esnek decemberre:
 Nyilas (november 22. – december 21.) és
 Bak (december 22. – január 19.).
 December folyamán a Nap az állatöv csillagképei közül a Kígyótartó csillagképből a Nyilas csillagképbe lép.
 December minden évben a hét ugyanazon napjával kezdődik, mint az adott év szeptembere.
 Az arvisurák szerint Álom hava.

Jegyzetek 

December